କୋହଲି, ଧୋନୀ ସେମାନଙ୍କ ଫ୍ରାଞ୍ଚାଇଜରେ ରହିବେ\nବମ୍ବେ,୪ା୧(ପି.ଟି.)- ଭାରତୀୟ ଅଧିନାୟକ ବିରାଟ କୋହଲି ଓ ଅଭିଜ୍ଞ ଉଇକେଟ କିପର ବ୍ୟାଟ୍ସମ୍ୟାନ ମହେନ୍ଦ୍ର ସିଂ ଧୋନୀ ଏଥର ଇଣ୍ଡିଆନ ପ୍ରିମିୟର ଲିଗ୍ (ଆଇପିଏଲ୍)ରେ ସେମାନଙ୍କ ଫ୍ରାଞ୍ଚାଇଜ୍ରେ ପୂର୍ବଭଳି ଖେଳିବେ। ରୟାଲ ଚ୍ୟାଲେଞ୍ଜର୍ସ ବାଙ୍ଗାଲୋର କୋହଲିଙ୍କୁ ଓ ଚଳିତ ବର୍ଷ ଆଇପିଏଲକୁ ପ୍ରତ୍ୟାବର୍ତ୍ତନ କରିଥିବା ଚେନ୍ନାଇ ସୁପର କିଙ୍ଗ୍ସ ଧୋନୀଙ୍କୁ ପୂର୍ବପାରି ଦଳରେ ବଜାୟ ରଖିବ।\nକୋହଲି, ଧୋନୀ ସେମାନଙ୍କ ଫ୍ରାଞ୍ଚାଇଜରେ ରହିବେ\t January 4th, 01:04 AM January 4th, 01:04 AM\nବମ୍ବେ,୪ା୧(ପି.ଟି.)- ଭାରତୀୟ ଅଧିନାୟକ ବିରାଟ କୋହଲି ଓ ଅଭିଜ୍ଞ ଉଇକେଟ କିପର ବ୍ୟାଟ୍ସମ୍ୟାନ ମହେନ୍ଦ୍ର ସିଂ ଧୋନୀ ଏଥର ଇଣ୍ଡିଆନ ପ୍ରିମିୟର ଲିଗ୍ (ଆଇପିଏଲ୍)ରେ ସେମାନଙ୍କ ଫ୍ରାଞ୍ଚାଇଜ୍ରେ ପୂର୍ବଭଳି ଖେଳିବେ। ରୟାଲ ଚ୍ୟାଲେଞ୍ଜର୍ସ ବାଙ୍ଗାଲୋର କୋହଲିଙ୍କୁ ଓ ଚଳିତ ବର୍ଷ ଆଇପିଏଲକୁ ପ୍ରତ୍ୟାବର୍ତ୍ତନ କରିଥିବା ଚେନ୍ନାଇ ସୁପର କିଙ୍ଗ୍ସ ଧୋନୀଙ୍କୁ ପୂର୍ବପାରି ଦଳରେ ବଜାୟ ରଖିବ। ଭାରତୀୟ କ୍ରିକେଟ କଣ୍ଟ୍ରୋଲ ବୋର୍ଡ (ବିସିସିଆଇ) ଗୁରୁବାର ବଜାୟ ରହିଥିବା ଖେଳାଳିମାନଙ୍କ ତାଲିକା ପ୍ରକାଶ କରିବ। ଆନ୍ତର୍ଜାତିକ କ୍ରିକେଟରେ କୋହଲି ସଫଳତାର ଶୀର୍ଷକୁ ଛୁଇଁ ଥିଲେ ମଧ୍ୟ ଏପର୍ଯ୍ୟନ୍ତ ଅଧିନାୟକ ହିସାବରେ ଆଇପିଏଲ ଟାଇଟଲ ଜିତିବାକୁ ସକ୍ଷମ ହୋଇନାହନ୍ତି। ୨୦୧୮ରୁ ୨୦୨୦ ପର୍ଯ୍ୟନ୍ତ ୩ଟା ସିଜନ ପାଇଁ ବାଙ୍ଗାଲୋର ଓ ଚେନ୍ନାଇ କେଉଁ ଖେଳାଳିମାନଙ୍କୁ ବଜାୟ ରଖିବ ସେ ନେଇ ଘୋଷଣା କରିବେ। ସେହିପରି ରୋହିତ ଶର୍ମା, ତାରକା ଅଲରାଉଣ୍ଡର ହାର୍ଦ୍ଦିକ ପାଣ୍ଡ୍ୟା, ରବୀନ୍ଦ୍ର ଜାଡେଜାଙ୍କୁ ସେମାନଙ୍କ ଫ୍ରାଞ୍ଚାଇଜ ବଜାୟ ରଖିବାର ଏକ ପ୍ରକାର ନିଶ୍ଚିତ ହୋଇଛି। ଜାଡେଜା ଗତ ଦୁଇଟି ସିଜନରେ ଗୁଜରାଟ ଲାୟନ୍ସ ପାଇଁ ଖେଳିଥିଲେ। ତେବେ ଏଥର ସେ ଚେନ୍ନାଇରେ ସାମିଲ ହେବା ଆଶାକରାଯାଉଛି। ଅଷ୍ଟ୍ରେଲିଆ ତାରକା ଓପନର ଡେଭିଡ ଓ୍ବାର୍ନର ପୂର୍ବଭଳି ସନରାଇଜର୍ସ ହାଇଦ୍ରାବାଦରେ ରହିବା ନିଶ୍ଚିତ ମନେ ହେଉଛି। ଚେନ୍ନାଇକୁ ବାଦ ଦେଲେ ଦୁଇବର୍ଷ ବାସନ୍ଦ ହୋଇଥିବା ଅନ୍ୟ ଫ୍ରାଞ୍ଚାଇଜ ରାଜସ୍ଥାନ ରୟାଲ୍ସ ମଧ୍ୟ ଏଥର ଆଇପିଏଲ୍କୁ ପ୍ରତ୍ୟାବର୍ତ୍ତନ କରିବ। ଅଷ୍ଟ୍ରେଲୀୟ ଅଧିନାୟକ ଷ୍ଟିଭ୍ ସ୍ମିଥ୍ ରାଜସ୍ଥାନ ଦଳରେ ରହିବା ଆଶା କରାଯାଉଛି। ପ୍ରତ୍ୟେକ ଫ୍ରାଞ୍ଚାଇଜ୍ରେ ଅତିବେଶୀରେ ୨୫ ଓ ଅତିକମ୍ରେ ୧୮ ଜଣ ଖେଳାଳିଙ୍କୁ ଦଳରେ ସାମିଲ କରିପାରିବ। ଏଥିରେ ୮ ଜଣ ବିଦେଶୀ ଖେଳାଳି ସାମିଲ ରହିବେ।
